Συμμετοχή της Κύπρου στους Βαλκανικούς Αγώνες Κλειστού Στίβου 2015

Η Κύπρος αγωνίστηκε στους Βαλκανικούς Αγώνες Κλειστού Στίβου 2015 στην Κωνσταντινούπολη της Τουρκίας στις 21 Φεβρουαρίου του 2015. Στο Πρωτάθλημα 7 αθλητές, 5 άνδρες και 2 γυναίκες, πήραν μέρος σε 5 αγωνίσματα.

Η Κύπρος συμμετείχε για 2η συνεχόμενη φορά στην πρόσφατη ιστορία της κερδίζοντας 4 μετάλλια, 2 χρυσά και 2 ασημένια, από τα οποία όλα ήταν από άνδρες. Τερμάτισε 5η από τις 15 χώρες στον πίνακα των μεταλλίων κάτω από την Κροατία και  συγκέντρωσε 43 βαθμούς συνολικά, 35 στους άνδρες και 8 στις γυναίκες.

Η Κυπριακή ομάδα σημείωσε Εθνικό ρεκόρ στα 800 μέτρα με τον Χρήστο Δημητρίου που έκανε επίδοση 1:49.30 και κατέκτησε το ασημένιο μετάλλιο. Ο Δημητρίου βελτίωσε κατά 21 εκατοστά ένα ρεκόρ μόλις λίγων ημερών, αυτό του Θεοφάνη Μιχαηλά που σημειώθηκε στις 31 Ιανουαρίου 2015 στο διεθνές μίτινγκ Κλειστός Στίβος Βιέννης (Indoor Track & Field Vienna) στην Βιέννη με επίδοση 1.49.51. Αξιοσημείωτο είναι ότι ο Μιχαηλάς στη Βιέννη έσπασε ένα ρεκόρ που διήρκησε δεκαπέντε χρόνια, αυτό του Κώστα Χατζημάρκου, που πραγματοποιήθηκε στο Πανελλήνιο Πρωτάθλημα Κλειστού Στίβου στον Πειραιά στις 19 Φεβρουαρίου του 2000, με επίδοση 1:50.13, με τον Κύπριο αθλήτη να ήταν εκτός συναγωνισμού.

Η Κύπρος κατέκτησε τα πρώτα χρυσά μετάλλια στην διοργάνωση με τον Μίλαν Τραΐκοβιτς και τον Νίκανδρο Στυλιανού στα 60 μέτρα με εμπόδια και στο άλμα επί κοντώ αντίστοιχα. Με τα μετάλλια αυτά και τα δύο ασημένια του Χρήστου Δημητρίου στα 800 μέτρα και του Αμίν Χαντίρι στα 1500 μέτρα η χώρα έφτασε τα 6 συνολικά στην διοργάνωση.

Μετάλλια

Αποτελέσματα

Ανδρών

Η μορφή της διοργάνωσης έχει σειρές και η τελική κατάταξη διαμορφώνεται από τους καλύτερους χρόνους σε αυτές τις σειρές.

Γυναικών

Η μορφή της διοργάνωσης έχει σειρές και η τελική κατάταξη διαμορφώνεται από τους καλύτερους χρόνους σε αυτές τις σειρές.

Συμμετέχοντες

Παραπομπές

Εξωτερικοί σύνδεσμοι 
Βαλκανικοί Αγώνες Κλειστού Στίβου 2015 - Αποτελέσματα στο balkan-athletics.eu
Συμμετέχοντες στους Βαλκανικούς Αγώνες Κλειστού Στίβου 2015 στο koeas.org.cy

Κύπρος
Συμμετοχή